Pirkimo sąlygų 15 priedas „Dažniausiai tiekėjų užduodami klausimai-atsakymai“

**DAŽNIAUSIAI TIEKĖJŲ UŽDUODAMI KLAUSIMAI-ATSAKYMAI**

*(naudotis tiek, kiek tai susiję su šio pirkimo sąlygomis)*

**1. Ką reiškia sąvoka *rėmimasis kitų ūkio subjektų pajėgumais*?**

Rėmimasis kitų ūkio subjektų pajėgumais reiškia rėmimąsi kito ūkio subjekto kvalifikacija (VPĮ 49 str.), kad atitikti perkančiosios organizacijos nustatytus kvalifikacijos reikalavimus.

**2. Kas šiose pirkimo sąlygose yra laikomi subtiekėjais?**

Subtiekėjais šiose sąlygose nėra laikomi ūkio subjektai, kurių pajėgumais (kvalifikacija) tiekėjas remiasi pagal VPĮ 49 straipsnį, jeigu šie tik vykdo sutartines tiekėjo prievoles, tačiau tiekėjas nesiremia jų pajėgumais, pagal VPĮ 49 straipsnį, kad atitiktų perkančiosios organizacijos keliamus kvalifikacijos reikalavimus.

**3. Kas turi užpildyti EBVPD?**

Atskirą EBVPD pildo (jeigu sąlygose nenurodyta kitaip):

1. tiekėjas;

2. kiekvienas tiekėjų grupės narys (jeigu pasiūlymą teikia tiekėjų grupė);

3. kiekvienas ūkio subjektas, jeigu tiekėjas remiasi jo pajėgumais (kvalifikacija) pagal VPĮ 49 straipsnį;

4. kiekvienas subjektas atskirai.

**4. Pirkimo sąlygų** **5 priedo „Pasiūlymo forma“ 8 dalies „Pridedami dokumentai ir informacija apie konfidencialumą“ 7 punkte nurodyta, kad su pasiūlymu turi būti pateikta Atitikties deklaracija. Ar tiekėjas su šia Atitikties deklaracija turi pateikti deklaracijoje nurodytus duomenis patvirtinančius dokumentus?**

Perkančioji organizacija nereikalauja pateikti deklaracijoje nurodytus duomenis patvirtinančių dokumentų, tačiau kilus abejonių dėl tiekėjo Atitikties deklaracijoje nurodytos informacijos teisingumo, Perkančioji organizacija pasilieka teisę paprašyti ekonomiškai naudingiausią pasiūlymą pateikusio tiekėjo pateikti informaciją patvirtinančius dokumentus.

**5. Pirkimo sąlygų 5 priedo „Pasiūlymo forma“ 8 dalies „Pridedami dokumentai ir informacija apie konfidencialumą“ 6 punkte nurodyta, kad su pasiūlymu turi būti pateikta Viešųjų pirkimų tarnybos nustatytos formos Nacionalinio saugumo reikalavimų atitikties deklaracija. Ar tiekėjas su šia deklaracija turi pateikti deklaracijoje nurodytus duomenis patvirtinančius dokumentus?**

Su pasiūlymu tiekėjas turi pateikti tik Viešųjų pirkimų tarnybos nustatytos formos Nacionalinio saugumo reikalavimų atitikties deklaraciją. Perkančioji organizacija iš ekonomiškai naudingiausią pasiūlymą pateikusio tiekėjo prašys pateikti vieną ar kelis šiuos dokumentus (arba atitinkamus valstybės narės ar trečiosios šalies dokumentus, ar kitus Perkančiajai organizacijai priimtinus dokumentus):

tuo atveju, jeigu tiekėjas, jo subtiekėjas, ūkio subjektas, kurio pajėgumais remiamasi, tiekėjo siūlomų prekių gamintojas ar juos kontroliuojantis asmuo yra juridinis asmuo, pateikiama:

* juridinio asmens vadovo patvirtintą juridinio asmens steigimo dokumentų kopiją;
* Juridinių asmenų registro išplėstinį išrašą su istorija;
* Juridinių asmenų dalyvių informacinės sistemos išrašą.
* Dokumentai, kuriuose nenurodytas jų galiojimo terminas, turi būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, kurią perkančiosios organizacijos prašymu tiekėjas turi pateikti dokumentus.

tuo atveju, jeigu tiekėjas, jeigu tiekėjas, jo subtiekėjas, ūkio subjektas, kurio pajėgumais remiamasi, tiekėjo siūlomų prekių gamintojas ar juos kontroliuojantis asmuo yra fizinis asmuo, pateikiama:

* + asmens tapatybę patvirtinančio dokumento (tapatybės kortelės ar paso) kopiją;
  + leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją;
  + pažymą apie deklaruotą gyvenamąją vietą arba atitinkamus valstybės narės ar trečiosios šalies dokumentus ar kitus perkančiajai organizacijai priimtinus dokumentus.
* Dokumentai, kuriuose nenurodytas jų galiojimo terminas, turi būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, kurią perkančiosios organizacijos prašymu tiekėjas turi pateikti dokumentus.

**6. Ar tiekėjas vietoje atsakymo į 5 klausimą nurodytų dokumentų** **gali pateikti laisvos formos deklaraciją?**

Ne, negali.

**7. Jeigu gamintojas ir tiekėjas yra juridiniai asmenys, o jų tik akcininkai yra fiziniai asmenys, tai vis tiek reikia Patikimumo deklaracijoje, nurodžius jų pilietybę ir gyv. vietos registracijos adresą, pateikti PASO ar ID kopijas ir PAŽYMAS iš valstybinių institucijų apie gyvenamą vietą?**

Tuo atveju, jeigu gamintoją / tiekėją kontroliuojantis asmuo yra fizinis asmuo, turi būti pateikiama asmens tapatybę patvirtinančio dokumento (tapatybės kortelės ar paso) kopija ir pažyma apie deklaruotą gyvenamąją vietą arba atitinkami valstybės narės ar trečiosios šalies dokumentai.

**8. Kokia kalba galima pateikti „Patikimumo deklaracijoje“ nurodytus dokumentus?**

Pirkimo sąlygų 15.8 punkte nurodyta, kad pasiūlymas turi būti parengtas lietuvių arba anglų kalba. Jei su pasiūlymu pateikiami dokumentai negali būti pateikti lietuvių arba anglų kalbomis, šie dokumentai turi būti pateikti originalo kalba, pridedant jų vertimą į lietuvių arba anglų kalbą (vertimas turi būti patvirtintas vertimą atlikusio asmens parašu). Kilus ginčui, pirmenybė yra teikiama dokumentams ar dokumentų vertimui lietuvių arba anglų kalba, išskyrus pasiūlymo galiojimo užtikrinimo dokumentą, kai pirmenybė teikiama originaliam tekstui. Kilus įtarimų dėl pasiūlyme pateikto dokumento vertimo kokybės ir (ar) jo atitikties dokumento originalo turiniui, perkančioji organizacija pasilieka teisę reikalauti pateikti vertėjo parašu ir vertimų biuro antspaudu (jei turi) patvirtintą šio dokumento vertimą ir (arba) nurodyti, kad vertimą atlikusio asmens parašas būtų patvirtintas notariškai.

**9. Kokia numatoma pirkimo vertė?**

Pažymime, kad Viešųjų pirkimų įstatymas neįpareigoja perkančiosios organizacijos tiekėjams atskleisti pirkimui skirtos lėšų sumos. Perkančioji organizacija turi diskrecijos teisę kiekvienu atveju nuspręsti, ar atskleisti pirkimui skirtų lėšų suma, ar ne.

**10. Nustačiusi galimą pirkimo laimėtoją, perkančioji organizacija kreipiasi į tiekėją dėl aktualių dokumentų, patvirtinančių EBVPD nurodytą informaciją, pateikimo. Kuriai dienai išduoti dokumentai bus laikomi aktualiais? Per kiek dienų tiekėjas privalo pateikti prašomus dokumentus?**

Kreipimesi perkančioji organizacija nustato protingą terminą dokumentams pateikti, t. y., tokį terminą, per kurį protingas ir apdairus tiekėjas galėtų gauti dokumentus ir juos pateikti. Prašomi dokumentai turi būti išduoti ne anksčiau kaip 180 (120) dienų iki tos dienos, kai tiekėjas perkančiosios organizacijos prašymu turės pateikti pašalinimo pagrindų nebuvimą patvirtinančius dokumentus. Pavyzdys: Jeigu perkančioji organizacija 2022-10-10 kreipėsi į tiekėją prašydama iki 2022-10-14 pateikti įrodančius dokumentus, jis turi būti išduotas ne anksčiau kaip 180 dienų, jas skaičiuojant atgal nuo 2022-10-14.